ΓΡΑΠΤΗ ΕΡΩΤΗΣΗ E-2547/00

υποβολή: Laura Gonzlez lvarez (GUE/NGL) προς το Συμβούλιο

(31 Ιουλίου 2000)

Θέμα: Κρίση της ευρωπαϊκής ναυπηγικής βιομηχανίας

Η έκθεση που εγκρίθηκε από την Επιτροπή στις 3 Μαΐου 2000 και εξετάστηκε από το Συμβούλιο στις 18 Μαΐου 2000, επισημαίνει τη σταθερή μείωση του μεριδίου αγοράς που αντιστοιχεί στο ναυπηγικό τομέα της Ευρωπαϊκής Ένωσης καιπογραμμίζει ιδιαίτερα το πρόβλημα των τιμών, που δενποστηρίζονται εμπορικά, και εφαρμόζονται από τα ναυπηγεία της Δημοκρατίας της Κορέας, με άμεση ή έμμεσηποστήριξη της κορεατικής κυβέρνησης και των τραπεζών αυτής της χώρας.

Ποια συγκεκριμένα μέτρα έχουν εγκρίνει ή προτίθεται να εγκρίνουν τα κράτη μέλη για να θέσουν σε εφαρμογή τα συμπεράσματα του Συμβουλίου της Ευρωπαϊκής Ένωσης κατά τη συνεδρίασή του της 18ης Μαΐου 2000, που αποσκοπούν να:

- τηρήσουν ενήμερα το Διεθνές Νομισματικό Ταμείο και τη Διεθνή Τράπεζα για τις διαπιστώσεις αυτές και να ζητήσουν αυστηρή παρακολούθηση των συνθηκώνπό τις οποίες η ενίσχυση του ΔΝΤ παραχωρήθηκε στη Δημοκρατία της Κορέας για να αποτελέσει αντικείμενο παρακολούθησης και αυστηρής αξιολόγησης, ιδιαίτερα σε σχέση με τη ναυπηγική βιομηχανία"

- συνεχίσει τις προσπάθειές της στα πλαίσια των αρμοδίων διεθνών οργανισμών, προκειμένου να καταστήσει ομοιόμορφους τους κανόνες οι οποίοι εφαρμόζονται στη ναυπηγική βιομηχανία;

Τα εγκριθέντα πρακτικά, από την Επιτροπή και την κορεατική κυβέρνηση, αποτελούν μια επαρκή νομική βάση που θα εγγυηθεί ότι η Δημοκρατία της Κορέας θα επανορθώσει την πολιτική της; Τι μέσα εμπορικής πολιτικής θα μπορούσαν να χρησιμοποιηθούν για να ασκηθούν συμπληρωματικές πιέσεις στη Δημοκρατία της Κορέας;

Για ποιο λόγο το Συμβούλιο δεν καλεί τα κράτη μέλη να προσφύγουν στον ΠΟΕ και να ζητήσουν την έναρξη διαδικασίας έρευνας εκ μέρους του ΔΝΤ και της Διεθνούς Τράπεζας;

Ποιες πρωτοβουλίες έχει λάβει ή σκέφτεται να λάβει η Επιτροπή για να προωθήσει την ολοκλήρωση της ευρωπαϊκής ναυπηγικής βιομηχανίας, με σκοπό να συμβάλει στην επιβίωσή της;

Απάντηση

(20 Νοεμβρίου 2000)

1. Όπως αναφέρει το αξιότιμο μέλος, το Συμβούλιο Βιομηχανία εξέτασε, κατά τη σύνοδό του στις 18 Μαΐου 2000, τη 2η έκθεση της Επιτροπής σχετικά με την κατάσταση της παγκόσμιας ναυπηγικής βιομηχανίας και ενέκρινε ορισμένα συμπεράσματα.

Στα συμπεράσματα αυτά, το Συμβούλιο κάλεσε ιδίως την Επιτροπή να συνεχίσει να παρακολουθεί στενά τις εξελίξεις με τα κράτη μέλη και τη βιομηχανία και να ασκήσει πίεση στη Δημοκρατία της Κορέας ώστε να εφαρμόσει πλήρως τα συμπεφωνημένα πρακτικά (μεταξύ της Ευρωπαϊκής Κοινότητας και της Δημοκρατίας της Κορέας) καθώς και να αναλάβει ευθύνη για τη βελτίωση της κατάστασης της αγοράς, ιδίως όσον αφορά τα επίπεδα των τιμών και το νέο ναυπηγικό δυναμικό.

2. Έκτοτε, βάσει των συμπερασμάτων του, το Συμβούλιο:

- ενημερώθηκε ότι η Επιτροπή, σύμφωνα με το μηχανισμό διαβούλευσης που προβλέπεται στα συμπεφωνημένα πρακτικά, ανέλαβε αμέσως ad hoc διαπραγματεύσεις με την κυβέρνηση της Δημοκρατίας της Κορέας προκειμένου να θέσει τέλος στον αθέμιτο ανταγωνισμό (μια δεύτερη συνεδρίαση προβλέπεται για το Σεπτέμβριο 2000),

- αναμένει να λάβει, πριν από το τέλος του Σεπτεμβρίου 2000, έκθεση της Επιτροπής σχετικά με την πρόοδο της κατάστασης.

3. Με την απόφασή του της 19ης Ιουνίου 2000(1), το Συμβούλιο ενέκρινε τα συμπεφωνημένα πρακτικά μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας όσον αφορά την παγκόσμια αγορά της ναυπηγικής βιομηχανίας.

Η εν λόγω απόφαση βασίζεται στη συνθήκη περί ιδρύσεως της Ευρωπαϊκής Κοινότητας και ιδίως το άρθρο της 133, σε συνδυασμό με το άρθρο 300, παράγραφος 2, πρώτη φράση.

4. Επισύρεται εξάλλου η προσοχή του αξιότιμου μέλους στο ότι το Συμβούλιο, στα συμπεράσματά του της 18ης Μαΐου 2000, κάλεσε επίσης:

- τη βιομηχανία και την Επιτροπή να προβούν στη συλλογή περαιτέρω λεπτομερών αποδείξεων ενδεχομένων επιζήμιων τιμολογήσεων και άλλης μη φιλικής προς την αγορά συμπεριφοράς προκειμένου ναποβάλουν και ναποστηρίξουν, αντιστοίχως, ενδεχόμενη καταγγελία δυνάμει του κανονισμού περί φραγμών στο εμπόριο,

- την Επιτροπή και τα κράτη μέλη να τηρήσουν ενήμερο το Διεθνές Νομισματικό Ταμείο (ΔΝΤ) και την Παγκόσμια Τράπεζα όσον αφορά τα πορίσματα και να ζητήσουν την στενή παρακολούθηση και αξιολόγηση της εφαρμογής των όρων χορήγησης ενισχύσεων από το ΔΝΤ στη Δημοκρατία της Κορέας, ειδικότερα σε συνάρτηση με τη ναυπηγική βιομηχανία.

5. Τέλος, η τελευταία ερώτηση απευθύνεται προφανώς στην Επιτροπή, εφόσον αφορά πρωτοβουλίες που η τελευταία σχεδιάζει να εγκρίνει προκειμένου να προωθήσει την ολοκλήρωση της ευρωπαϊκής ναυπηγικής βιομηχανίας ώστε αυτή να μπορέσει να επιβιώσει.

(1) Απόφαση αριθ. 2000/409/ΕΚ (βλ. ΕΕ L 155 της 28.06.2000, σελ. 47).